君子之道費而隱。
夫婦之愚，可以與知焉，及其至也，雖聖人亦有所不知焉；夫婦之不肖，可以能行焉，及其至也，雖聖人亦有所不能焉。天地之大也，人猶有所憾。故君子語大，天下莫能載焉；語小，天下莫能破焉。
詩云：「鳶飛戾天，魚躍于淵。」言其上下察也。
君子之道，造端乎夫婦；及其至也，察乎天地。
右 第 十 二 章 。 子 思 之 言 ， 蓋 以 申 明 首 章 道 不 可 離 之 意 也 。 其 下 八 章 ， 雜 引 孔 子 之 言 以 明 之 。
右第十二章。子思之言，蓋以申明首章道不可離之意也。其下八章，雜引孔子之言以明之。